CELEX: 32021R0025
Language: mt
Date: 2021-01-13 00:00:00
Title: Regolament tal-Kummissjoni (UE) 2021/25 tat-13 ta’ Jannar 2021 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Istandard Internazzjonali tal-Kontabilità 39 u l-Istandards Internazzjonali ta’ Rapportar Finanzjarju 4, 7, 9 u 16 (Test b’rilevanza għaż-ŻEE)

14.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 11/7
               
            
         REGOLAMENT TAL-KUMMISSJONI (UE) 2021/25
         tat-13 ta’ Jannar 2021
         li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Istandard Internazzjonali tal-Kontabilità 39 u l-Istandards Internazzjonali ta’ Rapportar Finanzjarju 4, 7, 9 u 16
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 rigward l-applikazzjoni ta’ standards internazzjonali tal-kontabilità (1), u b’mod partikolari l-Artikolu 3(1) tiegħu,
         Billi:
         
                     (1)
                  
                  
                     Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta’ Ottubru 2008.
                  
               
                     (2)
                  
                  
                     Fit-22 ta’ Lulju 2014, il-Bord għall-Istabbiltà Finanzjarja ppubblika r-rapport “Reforming Major Interest Rate Benchmarks”, li stabbilixxa rakkomandazzjonijiet biex jissaħħu l-parametri referenzjarji eżistenti u rati ta’ referenza potenzjali oħra bbażati fuq is-swieq interbankarji u biex jiġu żviluppati rati ta’ referenza alternattivi kważi mingħajr riskju.
                  
               
                     (3)
                  
                  
                     Ir-Regolament (UE) 2016/1011 tal-Parlament Ewropew u tal-Kunsill (3) introduċa qafas komuni biex tiġi żgurata l-preċiżjoni u l-integrità tal-indiċijiet użati bħala parametri referenzjarji fi strumenti finanzjarji u kuntratti finanzjarji, jew biex titkejjel il-prestazzjoni tal-fondi tal-investimenti fl-Unjoni.
                  
               
                     (4)
                  
                  
                     Ir-Regolament tal-Kummissjoni (UE) 2020/34 (4) jipprovdi eżenzjonijiet temporanji u limitati għar-rekwiżiti tal-kontabilità għall-iħħeġġjar skont l-Istandard Internazzjonali tal-Kontabilità (IAS) 39 Strumenti Finanzjarji: Rikonoxximent u Kejl u l-Istandard Internazzjonali tar-Rappurtar Finanzjarju (IFRS) 9 Strumenti Finanzjarji biex jindirizza l-konsegwenzi tar-rappurtar finanzjarju tar-riforma tal-parametru referenzjarju tar-rati tal-imgħax qabel is-sostituzzjoni ta’ parametru referenzjarju tar-rati tal-imgħax eżistenti.
                  
               
                     (5)
                  
                  
                     Fis-27 ta’ Awwissu 2020, il-Bord dwar l-Istandards Internazzjonali tal-Kontabbiltà ppubblika “Interest Rate Benchmark Reform - Phase 2 - Amendments to IFRS 9, IAS 39, IFRS 7, IFRS 4 and IFRS 16” biex jindirizza l-konsegwenzi tar-rappurtar finanzjarju tas-sostituzzjoni attwali ta’ parametri referenzjarji tar-rati tal-imgħax eżistenti b’rati ta’ referenza alternattivi.
                  
               
                     (6)
                  
                  
                     Dawn l-emendi jipprevedu trattament kontabilistiku speċifiku biex jinfirxu maż-żmien il-bidliet fil-valur tal-istrumenti finanzjarji jew il-kuntratti ta’ lokazzjoni minħabba s-sostituzzjoni tal-parametru referenzjarju tar-rata tal-imgħax, li jipprevjeni impatt f’daqqa fuq il-Profitti jew it-Telf, u jipprevjeni diskontinwità bla bżonn tar-relazzjonijiet tal-iħħeġġjar b’konsegwenza tas-sostituzzjoni tal-parametru referenzjarju tar-rata tal-imgħax.
                  
               
                     (7)
                  
                  
                     Wara l-konsultazzjoni mal-Grupp Konsultattiv Ewropew għar-Rappurtar Finanzjarju, il-Kummissjoni tikkonkludi li l-emendi għall-IAS 39 Strumenti Finanzjarji: Rikonoxximent u Kejl, l-IFRS 4 Kuntratti tal-Assigurazzjoni, l-IFRS 7 Strumenti Finanzjarji: Żvelar, l-IFRS 9 Strumenti Finanzjarji u l-IFRS 16 Kuntratti ta’ kera jissodisfaw il-kriterji għall-adozzjoni stipulati fl-Artikolu 3(2) tar-Regolament (KE) Nru 1606/2002.
                  
               
                     (8)
                  
                  
                     Għaldaqstant, jenħtieġ li r-Regolament (KE) Nru 1126/2008 jiġi emendat skont dan.
                  
               
                     (9)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Regolatorju dwar il-Kontabilità,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament (KE) Nru 1126/2008 huwa emendat kif ġej:
            
                        (a)
                     
                     
                        l-Istandard Internazzjonali tal-Kontabilità (IAS) 39 Strumenti Finanzjarji: Rikonoxximent u Kejl huwa emendat kif stipulat fl-Anness ta’ dan ir-Regolament;
                     
                  
                        (b)
                     
                     
                        l-Istandard Internazzjonali tar-Rapportar Finanzjarju (IFRS) 4 Kuntratti tal-Assigurazzjoni huwa emendat kif stipulat fl-Anness ta’ dan ir-Regolament;
                     
                  
                        (c)
                     
                     
                        IFRS 7 Strumenti Finanzjarji: Żvelar huwa emendat kif stipulat fl-Anness ta’ dan ir-Regolament;
                     
                  
                        (d)
                     
                     
                        l-IFRS 9 Strumenti Finanzjarji huwa emendat kif stipulat fl-Anness ta’ dan ir-Regolament;
                     
                  
                        (e)
                     
                     
                        l-IFRS 16 Kuntratti ta’ kera huwa emendat kif stipulat fl-Anness ta’ dan ir-Regolament;
                     
                  
         
            Artikolu 2
            Kull kumpanija għandha tapplika l-emendi msemmija fl-Artikolu 1, mhux aktar tard mid-data tal-bidu tal-ewwel sena finanzjarja tagħha li tibda fl-1 ta’ Jannar 2021 jew wara.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta’ Jannar 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 243, 11.9.2002, p. 1.
         
            (2)  Ir-Regolament tal-Kummissjoni (KE) Nru 1126/2008 tat-3 ta’ Novembru 2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill (ĠU L 320, 29.11.2008, p. 1).
         
            (3)  Ir-Regolament (UE) 2016/1011 tal-Parlament Ewropew u tal-Kunsill tat-8 ta’ Ġunju 2016 dwar l-indiċi użati bħala parametri referenzjarji fi strumenti finanzjarji u kuntratti finanzjarji jew dwar il-kejl tal-prestazzjoni ta’ fondi ta’ investiment u li jemenda d-Direttivi 2008/48/KE u 2014/17/UE u r-Regolament (UE) Nru 596/2014 (ĠU L 171, 29.6.2016, p. 1).
         
            (4)  Ir-Regolament tal-Kummissjoni (UE) 2020/34 tal-15 ta’ Jannar 2020 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Istandard Internazzjonali tal-Kontabilità 39, l-Istandards Internazzjonali għar-Rappurtar Finanzjarju 7 u 9 (ĠU L 12, 16.1.2020, p. 5).
      
      
         
            ANNESS
            Riforma tal-Parametru Referenzjarju tar-Rata tal-Imgħax—Fażi 2
            Emendi għall-IFRS 9, IAS 39, IFRS 7, IFRS 4 u IFRS 16
            
               Emendi għall-IFRS 9 Strumenti Finanzjarji
               
            
            Jiżdiedu l-paragrafi 5.4.5–5.4.9, il-paragrafi 6.8.13, 6.9.1–6.9.13, il-paragrafi 7.1.9 u 7.2.43–7.2.46. Tiżdied intestatura qabel il-paragrafu 6.9.1 u s-sottointestaturi jiżdiedu qabel il-paragrafi 5.4.5, 6.9.7, 6.9.9, 6.9.11 u 7.2.43.
            5.4   KEJL TAL-KOST AMORTIZZAT
            ...
            
               Bidliet fil-bażi għad-determinazzjoni ta’ flussi ta’ flus kuntrattwali bħala riżultat ta’ riforma tal-parametru referenzjarju tar-rata tal-imgħax
            
            
                     
                        5.4.5
                     
                     
                        Entità għandha tapplika l-paragrafi 5.4.6–5.4.9 għal assi finanzjarju jew obbligazzjoni finanzjarja jekk, u biss jekk, il-bażi għad-determinazzjoni tal-flussi ta’ flus kuntrattwali ta’ dak l-assi finanzjarju jew obbligazzjoni finanzjarja tinbidel bħala riżultat ta’ riforma tal-parametru referenzjarju tar-rata tal-imgħax. Għal dan il-għan, it-terminu “riforma ta’ parametru referenzjarju tar-rata tal-imgħax” jirreferi għal riforma fis-suq kollu tal-parametru referenzjarju ta’ rata tal-imgħax kif deskritt fil-paragrafu 6.8.2.
                     
                  
                     
                        5.4.6
                     
                     
                        Il-bażi għad-determinazzjoni tal-flussi kuntrattwali ta’ flus ta’ assi finanzjarju jew obbligazzjoni finanzjarja tista’ tinbidel:
                        
                                    (a)
                                 
                                 
                                    billi jiġu emendati t-termini kuntrattwali speċifikati fir-rikonoxximent inizjali tal-istrument finanzjarju (pereżempju, it-termini kuntrattwali jiġu emendati biex jissostitwixxu l-parametru referenzjarju tar-rata tal-imgħax b’rata referenzjarja alternattiva);
                                 
                              
                                    (b)
                                 
                                 
                                    b’ mod li ma kienx ikkunsidrat - jew ikkontemplat - f’termini kuntrattwali fl-istadju tar-rikonoxximent inizjali tal-istrument finanzjarju mingħajr ma jiġu emendati t-termini kuntrattwali (pereżempju, il-metodu għall-kalkolu tal-parametru referenzjarju tar-rata tal-imgħax jinbidel mingħajr ma jiġu emendati t-termini kuntrattwali); u/jew
                                 
                              
                                    (c)
                                 
                                 
                                    minħabba l-attivazzjoni ta’ terminu kuntrattwali eżistenti (pereżempju, tiġi skattata klawsola ta’ riżerva eżistenti).
                                 
                              
                  
                     
                        5.4.7
                     
                     
                        Bħala espedjent prattiku, entità għandha tapplika l-paragrafu B5.4.5 biex tieħu kont ta’ bidla fil-bażi għad-determinazzjoni tal-flussi ta’ flus kuntrattwali ta’ assi finanzjarju jew obbligazzjoni finanzjarja li hija meħtieġa mir-riforma tal-parametru referenzjarju tar-rata tal-imgħax. Dan l-espedjent prattiku japplika biss għal bidliet bħal dawn u biss sa fejn il-bidla tkun meħtieġa mir-riforma tal-parametru referenzjarju tar-rata tal-imgħax (ara wkoll il-paragrafu 5.4.9). Għal dan il-għan, bidla fil-bażi għad-determinazzjoni ta’ flussi ta’ flus kuntrattwali hija meħtieġa mir-riforma tal-parametru referenzjarju tar-rata tal-imgħax jekk, u biss jekk, dawn iż-żewġ kundizzjonijiet jiġu ssodisfati:
                        
                                    (a)
                                 
                                 
                                    il-bidla hija meħtieġa bħala konsegwenza diretta tar-riforma tal-parametru referenzjarju tar-rata tal-imgħax; kif ukoll
                                 
                              
                                    (b)
                                 
                                 
                                    il-bażi l-ġdida biex jiġu ddeterminati l-flussi tal-flus kuntrattwali hija ekonomikament ekwivalenti għall-bażi preċedenti (jiġifieri l-bażi immedjatament qabel il-bidla).
                                 
                              
                  
                     
                        5.4.8
                     
                     
                        Eżempji ta’ bidliet li jwasslu għal bażi ġdida għad-determinazzjoni tal-flussi ta’ flus kuntrattwali li hija ekonomikament ekwivalenti għall-bażi preċedenti (jiġifieri l-bażi immedjatament qabel il-bidla) huma:
                        
                                    (a)
                                 
                                 
                                    is-sostituzzjoni ta’ parametru referenzjarju tar-rata tal-imgħax eżistenti użat biex jiġu ddeterminati l-flussi ta’ flus kuntrattwali ta’ assi finanzjarju jew ta’ obbligazzjoni finanzjarja b’rata ta’ referenza alternattiva - jew l-implimentazzjoni ta’ tali riforma ta’ parametru referenzjarju tar-rata tal-imgħax billi jinbidel il-metodu użat biex jiġi kkalkulat il-parametru referenzjarju tar-rata tal-imgħax - biż-żieda ta’ firxa fissa meħtieġa biex tikkumpensa għad-differenza tal-bażi bejn il-parametru referenzjarju tar-rata tal-imgħax eżistenti u r-rata referenzjarja alternattiva;
                                 
                              
                                    (b)
                                 
                                 
                                    bidliet fil-perjodu ta’ risettjar, dati ta’ risettjar jew l-għadd ta’ jiem bejn id-dati ta’ pagament ta’ kupuni sabiex tiġi implimentata r-riforma ta’ parametru referenzjarju tar-rata tal-imgħax; kif ukoll
                                 
                              
                                    (c)
                                 
                                 
                                    iż-żieda ta’ dispożizzjoni ta’ riżerva għat-termini kuntrattwali ta’ assi finanzjarju jew ta’ obbligazzjoni finanzjarja li tippermetti li tiġi implimentata kwalunkwe bidla deskritta f’(a) u (b) hawn fuq.
                                 
                              
                  
                     
                        5.4.9
                     
                     
                        Jekk isiru bidliet għal assi finanzjarju jew għal obbligazzjoni finanzjarja flimkien ma’ bidliet fil-bażi għad-determinazzjoni tal-flussi ta’ flus kuntrattwali meħtieġa mir-riforma tal-parametru referenzjarju tar-rata tal-imgħax, entità għandha l-ewwel tapplika l-espedjent prattiku fil-paragrafu 5.4.7 għall-bidliet meħtieġa mir-riforma tal-parametru referenzjarju tar-rata tal-imgħax. L-entità għandha mbagħad tapplika r-rekwiżiti applikabbli f’dan l-Istandard għal kull tibdil addizzjonali li għalihom l-espedjent prattiku ma japplikax. Jekk il-bidla addizzjonali ma tirriżultax fl-irtirar tar-rikonoxximent tal-assi finanzjarju jew tal-obbligazzjoni finanzjarja, l-entità għandha tapplika l-paragrafu 5.4.3 jew il-paragrafu B5.4.6, kif applikabbli, biex tqis dik il-bidla addizzjonali. Jekk il-bidla addizzjonali tirriżulta fl-irtirar tar-rikonoxximent tal-assi finanzjarju jew tal-obbligazzjoni finanzjarja, l-entità għandha tapplika r-rekwiżiti ta’ rtirar tar-rikonoxximent.
                        ...
                     
                  6.8   EĊĊEZZJONIJIET TEMPORANJI MILL-APPLIKAZZJONI TA’ REKWIŻITI SPEĊIFIĊI TA’ KONTABBILTÀ GĦALL-IĦĦEĠĠJAR
            
               It-tmiem tal-applikazzjoni
            
            ...
            
                     
                        6.8.13
                     
                     
                        Entità għandha tieqaf tapplika prospettivament il-paragrafi 6.8.7 u 6.8.8 fl-iktar mument kmieni possibbli:
                        
                                    (a)
                                 
                                 
                                    meta jsiru bidliet meħtieġa mir-riforma tal-parametru referenzjarju tar-rata tal-imgħax lill-komponent ta’ riskju speċifikat mhux kuntrattwalment li japplika l-paragrafu 6.9.1; jew
                                 
                              
                                    (b)
                                 
                                 
                                    meta r-relazzjoni tal-iħħeġġjar li fiha l-komponent ta’ riskju mhux speċifikat b’mod kuntrattwali jkun ġie speċifikat titwaqqaf.
                                 
                              
                  6.9   EĊĊEZZJONIJIET TEMPORANJI ADDIZZJONALI LI JIRRIŻULTAW MIR-RIFORMA TAL-PARAMETRU REFERENZJARJU TAR-RATA TAL-IMGĦAX
            
                     
                        6.9.1
                     
                     
                        Kif u meta r-rekwiżiti fil-paragrafi 6.8.4–6.8.8 ma jibqgħux japplikaw għal relazzjoni tal-iħħeġġjar (ara l-paragrafi 6.8.9–6.8.13), entità għandha temenda d-deżinjazzjoni formali ta’ dik ir-relazzjoni tal-iħħeġġjar kif dokumentat qabel biex tirrifletti l-bidliet meħtieġa mir-riforma tal-parametru referenzjarju tar-rata tal-imgħax, jiġifieri l-bidliet huma konsistenti mar-rekwiżiti fil-paragrafi 5.4.6–5.4.8. F’dan il-kuntest, id-deżinjazzjoni tal-ħeġġ għandha tiġi emendata biss biex issir waħda jew aktar minn dawn il-bidliet:
                        
                                    (a)
                                 
                                 
                                    id-deżinjar ta’ parametru referenzjarju tar-rata tal-imgħax alternattiv (kuntrattwalment speċifikat jew mhux speċifikat b’kuntratt) bħala riskju iħħeġġjat;
                                 
                              
                                    (b)
                                 
                                 
                                    l-emenda tad-deskrizzjoni tal-entrata ħħeġġjata, inkluża d-deskrizzjoni tal-porzjon deżinjat tal-flussi tal-flus jew tal-valur ġust li jkun qed jiġi ħħeġġjat; jew
                                 
                              
                                    (c)
                                 
                                 
                                    l-emenda tad-deskrizzjoni tal-istrument tal-iħħeġġjar.
                                 
                              
                  
                     
                        6.9.2
                     
                     
                        Entità għandha tapplika wkoll ir-rekwiżit fil-paragrafu 6.9.1(c) jekk jiġu ssodisfati dawn it-tliet kundizzjonijiet:
                        
                                    (a)
                                 
                                 
                                    l-entità tagħmel bidla meħtieġa mir-riforma tal-parametru referenzjarju tar-rata tal-imgħax billi tuża approċċ ieħor għajr it-tibdil tal-bażi għad-determinazzjoni tal-flussi ta’ flus kuntrattwali tal-istrument għall-iħħeġġjar (kif deskritt fil-paragrafu 5.4.6);
                                 
                              
                                    (b)
                                 
                                 
                                    l-istrument oriġinali ta’ ħħeġġjar ma jiġix rtirat ir-rikonoxximent tiegħu; kif ukoll
                                 
                              
                                    (c)
                                 
                                 
                                    l-approċċ magħżul huwa ekonomikament ekwivalenti għat-tibdil tal-bażi għad-determinazzjoni tal-flussi ta’ flus kuntrattwali tal-istrument għall-iħħeġġjar oriġinali (kif deskritt fil-paragrafi 5.4.7 u 5.4.8).
                                 
                              
                  
                     
                        6.9.3
                     
                     
                        Ir-rekwiżiti fil-paragrafi 6.8.4–6.8.8 jistgħu jieqfu japplikaw fi żminijiet differenti. Għalhekk, fl-applikazzjoni tal-paragrafu 6.9.1, entità tista’ tkun meħtieġa li temenda d-deżinjazzjoni formali tar-relazzjonijiet tal-iħħeġġjar tagħha fi żminijiet differenti, jew tista’ tkun meħtieġa li temenda d-deżinjazzjoni formali ta’ relazzjoni tal-iħħeġġjar aktar minn darba. Meta, u biss meta, tali bidla ssir lid-deżinjazzjoni tal-ħeġġ, entità għandha tapplika l-paragrafi 6.9.7–6.9.12 kif applikabbli. Entità għandha tapplika wkoll il-paragrafu 6.5.8 (għal ħeġġ fuq il-valur ġust) jew il-paragrafu 6.5.11 (għal ħeġġ tal-flussi tal-flus) biex tieħu kont ta’ kwalunkwe bidla fil-valur ġust tal-entrata ħħeġġjata jew tal-istrument għall-iħħeġġjar.
                     
                  
                     
                        6.9.4
                     
                     
                        Entità għandha temenda relazzjoni tal-iħħeġġjar kif meħtieġ fil-paragrafu 6.9.1 sa tmiem il-perjodu ta’ rapportar li matulu tkun saret bidla meħtieġa mir-riforma tal-parametru referenzjarju tar-rata tal-imgħax lill-riskju ħeġġjat, entrata ħeġġjata jew strument għall-iħħeġġjar. Biex jiġi evitat id-dubju, tali emenda għad-deżinjazzjoni formali ta’ relazzjoni tal-iħħeġġjar la tikkostitwixxi l-waqfien tar-relazzjoni tal-iħħeġġjar u lanqas id-deżinjazzjoni ta’ relazzjoni tal-iħħeġġjar ġdida.
                     
                  
                     
                        6.9.5
                     
                     
                        Jekk isiru bidliet minbarra dawk il-bidliet meħtieġa mir-riforma tal-parametru referenzjarju tar-rata tal-imgħax għall-assi finanzjarju jew obbligazzjoni finanzjarja deżinjati f’relazzjoni tal-iħħeġġjar (kif deskritt fil-paragrafi 5.4.6–5.4.8) jew għad-deżinjazzjoni tar-relazzjoni tal-iħħeġġjar (kif meħtieġ skont il-paragrafu 6.9.1), entità għandha l-ewwel tapplika r-rekwiżiti applikabbli f’dan l-Istandard biex tiddetermina jekk dawk il-bidliet addizzjonali jirriżultawx fil-waqfien tal-kontabbiltà għall-iħħeġġjar. Jekk il-bidliet addizzjonali ma jirriżultawx fil-waqfien tal-kontabbiltà għall-iħħeġġjar, entità għandha temenda d-deżinjazzjoni formali tar-relazzjoni tal-iħħeġġjar kif speċifikat fil-paragrafu 6.9.1.
                     
                  
                     
                        6.9.6
                     
                     
                        Il-paragrafi 6.9.7-6.9.13 jipprovdu eċċezzjonijiet għar-rekwiżiti speċifikati f’dawk il-paragrafi biss. Entità għandha tapplika r-rekwiżiti l-oħra kollha tal-kontabbiltà għall-iħħeġġjar f’dan l-Istandard, inklużi l-kriterji ta’ kwalifika fil-paragrafu 6.4.1, għal relazzjonijiet tal-iħħeġġjar li kienu affettwati direttament mir-riforma tal-parametru referenzjarju tar-rata tal-imgħax.
                     
                  
               Kontabbiltà għal relazzjonijiet kwalifikanti ta’ ħħeġġjar
            
            
               Ħeġġijiet tal-fluss ta’ flus
            
            
                     
                        6.9.7
                     
                     
                        Għall-finijiet tal-applikazzjoni tal-paragrafu 6.5.11, fil-punt meta entità temenda d-deskrizzjoni ta’ entrata ħħeġġjata kif meħtieġ fil-paragrafu 6.9.1(b), l-ammont akkumulat fir-riżerva tal-ħeġġ tal-fluss tal-flus għandu jitqies bħala bbażat fuq ir-rata referenzjarja alternattiva li fuqha jiġu ddeterminati l-flussi tal-flus futuri ħħeġġjati.
                     
                  
                     
                        6.9.8
                     
                     
                        Għal relazzjoni tal-iħħeġġjar li ma tkomplietx, meta l-parametru referenzjarju tar-rata tal-imgħax li fuqu kienu bbażati l-flussi ta’ flus futuri ħħeġġjati jinbidel kif meħtieġ mir-riforma tal-parametru referenzjarju tar-rata tal-imgħax, għall-fini tal-applikazzjoni tal-paragrafu 6.5.12 sabiex jiġi ddeterminat jekk il-flussi tal-flus futuri ħħeġġjati humiex mistennija li jseħħu, l-ammont akkumulat fir-riżerva tal-ħeġġ tal-flussi tal-flus għal dik ir-relazzjoni tal-iħħeġġjar għandu jitqies bħala bbażat fuq ir-rata referenzjarja alternattiva li fuqha se jkunu bbażati l-flussi ta’ flus futuri ħħeġġjati.
                     
                  
               Gruppi ta’ entrati
            
            
                     
                        6.9.9
                     
                     
                        Meta entità tapplika l-paragrafu 6.9.1 għal gruppi ta’ entrati deżinjati bħala entrati ħħeġġjati f’valur ġust jew ħeġġ tal-flussi tal-flus, l-entità għandha talloka l-entrati ħħeġġjati lil sottogruppi abbażi tar-rata referenzjarja li qed tkun iħħeġġjata u tiddeżinja r-rata referenzjarja bħala r-riskju ħeġġjat għal kull sottogrupp. Pereżempju, f’relazzjoni tal-iħħeġġjar li fiha grupp ta’ entrati huwa ħħeġġjat għal bidliet f’parametru referenzjarju tar-rata tal-imgħax soġġett għar-riforma tal-parametru referenzjarju tar-rata tal-imgħax, il-flussi ta’ flus ħeġġjati jew il-valur ġust ta’ xi entrati fil-grupp jistgħu jinbidlu biex issir referenza għal rata referenzjarja alternattiva qabel ma jinbidlu entrati oħra fil-grupp. F’dan l-eżempju, fl-applikazzjoni tal-paragrafu 6.9.1, l-entità tiddeżinja r-rata referenzjarja alternattiva bħala r-riskju ħeġġjat għal dak is-sottogrupp rilevanti ta’ entrati ħħeġġjati. L-entità tkompli tiddeżinja l-parametru referenzjarju tar-rata tal-imgħax eżistenti bħala r-riskju ħħeġġjat għas-sottogrupp l-ieħor ta’ entrati ħħeġġjati sakemm il-flussi tal-flus jew il-valur ġust ta’ dawk l-entrati jkunu mibdula biex tiġi rreferenzjata r-rata referenzjarja alternattiva jew l-entrati jiskadu u jiġu sostitwiti b’entrati ħħeġġjati li jagħmlu referenza għar-rata referenzjarja alternattiva.
                     
                  
                     
                        6.9.10
                     
                     
                        Entità għandha tivvaluta separatament jekk kull sottogrupp jissodisfax ir-rekwiżiti fil-paragrafu 6.6.1 biex ikun entrata ħħeġġjata eliġibbli. Jekk xi sottogrupp jonqos milli jissodisfa r-rekwiżiti tal-paragrafu 6.6.1, l-entità għandha twaqqaf il-kontabbiltà tal-iħħeġġjar b’mod prospettiv għar-relazzjoni tal-iħħeġġjar kollha kemm hi. Entità għandha tapplika wkoll ir-rekwiżiti fil-paragrafi 6.5.8 u 6.5.11 biex titqies l-ineffettività relatata mar-relazzjoni tal-iħħeġġjar kollha kemm hi.
                     
                  
               Deżinjazzjoni ta’ komponenti ta’ riskju
            
            
                     
                        6.9.11
                     
                     
                        Rata referenzjarja alternattiva magħżula bħala komponent ta’ riskju speċifikat mhux kuntrattwalment li mhijiex identifikabbli separatament (ara l-paragrafi 6.3.7(a) u B6.3.8) fid-data li fiha tiġi ddeżinjata għandha titqies li tkun tissodisfa dak ir-rekwiżit f’dik id-data, jekk, u biss jekk, l-entità tistenna b’mod raġonevoli li r-rata referenzjarja alternattiva tkun identifikabbli separatament fi żmien 24 xahar. Il-perjodu ta’ 24 xahar japplika għal kull rata referenzjarja alternattiva separatament u jibda mid-data li fiha l-entità tispeċifika r-rata referenzjarja alternattiva bħala komponent ta’ riskju speċifikat mhux kuntrattwalment għall-ewwel darba (jiġifieri l-perjodu ta’ 24 xahar japplika fuq bażi ta’ rata b’rata).
                     
                  
                     
                        6.9.12
                     
                     
                        Jekk sussegwentement entità raġonevolment tistenna li r-rata referenzjarja alternattiva ma tkunx identifikabbli separatament fi żmien 24 xahar mid-data li fiha l-entità tkun iddeżinjatha bħala komponent ta’ riskju speċifikat mhux kuntrattwalment għall-ewwel darba, l-entità għandha tieqaf tapplika r-rekwiżit fil-paragrafu 6.9.11 għal dik ir-rata referenzjarja alternattiva u twaqqaf il-kontabbiltà għall-iħħeġġjar b’mod prospettiv mid-data ta’ dik il-valutazzjoni mill-ġdid għar-relazzjonijiet tal-iħħeġġjar kollha li fihom ir-rata referenzjarja alternattiva ġiet deżinjata bħala komponent ta’ riskju speċifikat mhux kuntrattwalment.
                     
                  
                     
                        6.9.13
                     
                     
                        Minbarra dawk ir-relazzjonijiet tal-iħħeġġjar speċifikati fil-paragrafu 6.9.1, entità għandha tapplika r-rekwiżiti fil-paragrafi 6.9.11 u 6.9.12 għal relazzjonijiet tal-iħħeġġjar ġodda li fihom rata referenzjarja alternattiva tiġi deżinjata bħala komponent ta’ riskju speċifikat mhux kuntrattwalment (ara l-paragrafi 6.3.7(a) u B6.3.8) meta, minħabba r-riforma tal-parametru referenzjarju tar-rata tal-imgħax, dak il-komponent tar-riskju ma jkunx identifikabbli separatament fid-data deżinjata.
                     
                  7.1   DATA EFFETTIVA
            ...
            
                     
                        7.1.9
                     
                     
                        
                           Riforma tal-Parametru Referenzjarju tar-Rata tal-Imgħax — Fażi 2, li emendat l-IFRS 9, l-IAS 39, l-IFRS 7, l-IFRS 4 u l-IFRS 16, maħruġa f’Awwissu 2020, żiedet il-paragrafi 5.4.5–5.4.9, 6.8.13, it-Taqsima 6.9 u l-paragrafi 7.2.43–7.2.46. Entità għandha tapplika dawk l-emendi għall-perjodi annwali li jibdew fi jew wara l-1 ta’ Jannar 2021. Hija permessa applikazzjoni iktar bikrija. Jekk entità tapplika dawn l-emendi għal perjodu preċedenti, għandha tiddivulga dan il-fatt.
                     
                  7.2   TRANŻIZZJONI
            ...
            
               It-transizzjoni għal Riforma tal-Parametru Referenzjarju tar-Rata tal-Imgħax — Fażi 2
               
            
            
                     
                        7.2.43
                     
                     
                        Entità għandha tapplika r-Riforma tal-Parametru Referenzjarju tar-Rata tal-Imgħax — Fażi 2 b’mod retrospettiv skont l-IAS 8, ħlief kif speċifikat fil-paragrafi 7.2.44–7.2.46.
                     
                  
                     
                        7.2.44
                     
                     
                        Entità għandha tiddeżinja relazzjoni tal-iħħeġġjar ġdida (pereżempju, kif deskritt fil-paragrafu 6.9.13) b’mod prospettiv biss (jiġifieri entità hija pprojbita milli tispeċifika relazzjoni ta’ kontabbiltà għall-iħħeġġjar ġdida f’perjodi preċedenti). Madankollu, entità għandha terġa’ ddaħħal relazzjoni ta’ ħħeġġjar li ma tkomplietx jekk, u biss jekk, dawn il-kundizzjonijiet ikunu ssodisfati:
                        
                                    (a)
                                 
                                 
                                    l-entità kienet waqqfet dik ir-relazzjoni tal-iħħeġġjar biss minħabba bidliet meħtieġa mir-riforma tal-parametru referenzjarju tar-rata tal-imgħax u l-entità ma kinitx tkun meħtieġa li ma tissoktax dik ir-relazzjoni tal-iħħeġġjar jekk dawn l-emendi kienu applikati f’dak iż-żmien; kif ukoll
                                 
                              
                                    (b)
                                 
                                 
                                    fil-bidu tal-perjodu ta’ rapportar li fih entità tapplika għall-ewwel darba dawn l-emendi (id-data tal-applikazzjoni inizjali ta’ dawn l-emendi), dik ir-relazzjoni tal-iħħeġġjar li ma tkomplietx tissodisfa l-kriterji ta’ kwalifika għall-kontabbiltà għall-iħħeġġjar (wara li jitqiesu dawn l-emendi).
                                 
                              
                  
                     
                        7.2.45
                     
                     
                        Jekk, fl-applikazzjoni tal-paragrafu 7.2.44, entità terġa’ ddaħħal relazzjoni ta’ ħħeġġjar li ma tkomplietx, l-entità għandha taqra r-referenzi fil-paragrafi 6.9.11 u 6.9.12 tad-data meta r-rata ta’ referenza alternattiva tiġi deżinjata bħala komponent ta’ riskju speċifikat mhux kuntrattwalment għall-ewwel darba bħala li jirreferi għad-data tal-applikazzjoni inizjali ta’ dawn l-emendi (jiġifieri l-perjodu ta’ 24 xahar għal dik ir-rata referenzjarja alternattiva deżinjata bħala komponent ta’ riskju speċifikat mhux kuntrattwalment jibda mid-data tal-applikazzjoni inizjali ta’ dawn l-emendi).
                     
                  
                     
                        7.2.46
                     
                     
                        Entità mhijiex meħtieġa li tiddikjara mill-ġdid perjodi preċedenti biex tirrifletti l-applikazzjoni ta’ dawn l-emendi. L-entità tista’ terġa’ tiddikjara perjodi preċedenti biss jekk dan ikun possibbli mingħajr l-użu ta’ dak li sar magħruf wara. Jekk entità ma terġax tiddikjara perjodi preċedenti, l-entità għandha tirrikonoxxi kwalunkwe differenza bejn l-ammont riportat preċedenti u l-ammont riportat fil-bidu tal-perjodu annwali tar-rapportar li jinkludi d-data tal-applikazzjoni inizjali ta’ dawk l-emendi fil-qligħ imfaddal tal-ftuħ (jew f’komponent ieħor ta’ ekwità, kif ikun xieraq) tal-perjodu annwali ta’ rapportar li jinkludi d-data tal-applikazzjoni inizjali ta’ dawn l-emendi.
                     
                  
               Emendi għall-IAS 39 Strumenti Finanzjarji: Għarfien u Kejl
               
            
            Il-paragrafu 102M ġie emendat.
            Jiżdiedu Il-paragrafi 102O–102Z3 u 108H–108K. Tiżdied intestatura qabel il-paragrafu 102P u jiżdiedu subintestaturi qabel il-paragrafi 102P, 102V, 102Y u 102Z1.
            
               Eċċezzjonijiet temporanji mill-applikazzjoni ta’ rekwiżiti speċifiċi ta’ kontabbiltà għall-iħħeġġjar
            
            ...
            
               It-tmiem tal-applikazzjoni
            
            
                     
                        102M
                     
                     
                        Entità għandha tieqaf tapplika prospettivament il-paragrafu 102G għal relazzjoni tal-iħħeġġjar fl-iktar kmieni possibbli:
                        
                                    (a)
                                 
                                 
                                    meta l-inċertezza li tirriżulta mir-riforma tal-parametru referenzjarju tar-rata tal-imgħax ma tkunx għadha preżenti fir-rigward tar-riskju ħħeġġjat u tal-iskeda ta’ żmien u l-ammont tal-flussi ta’ flus ibbażati fuq il-parametru referenzjarju tar-rata tal-imgħax tal-entrata ħħeġġjata u tal-istrument iħħeġġjat; kif ukoll
                                 
                              
                                    (b)
                                 
                                 
                                    meta r-relazzjoni tal-iħħeġġjar li għaliha tiġi applikata l-eċċezzjoni titwaqqaf.
                                 
                              ...
                     
                  
                     
                        102O
                     
                     
                        Entità għandha tieqaf tapplika prospettivament il-paragrafi 102H u 102I fl-iktar mument kmieni possibbli:
                        
                                    (a)
                                 
                                 
                                    meta jsiru bidliet meħtieġa minn riforma tal-parametru referenzjarju tar-rata tal-imgħax lill-porzjon tar-riskju speċifikat mhux kuntrattwalment bl-applikazzjoni tal-paragrafu 102P; jew
                                 
                              
                                    (b)
                                 
                                 
                                    meta r-relazzjoni tal-iħħeġġjar li fiha l-porzjon tar-riskju speċifikat mhux kuntrattwalment jiġi ddeżinjat titwaqqaf.
                                 
                              
                  
               Eċċezzjonijiet temporanji addizzjonali li jirriżultaw mir-riforma tal-parametru referenzjarju tar-rata tal-imgħax
            
            
               Kontabilità għall-iħħeġġjar
            
            
                     
                        102P
                     
                     
                        Kif u meta r-rekwiżiti fil-paragrafi 102D-102I ma jibqgħux japplikaw għal relazzjoni tal-iħħeġġjar (ara l-paragrafi 102J-102O), entità għandha temenda d-deżinjazzjoni formali ta’ dik ir-relazzjoni tal-iħħeġġjar kif dokumentat qabel biex tirrifletti l-bidliet meħtieġa mir-riforma tal-parametru referenzjarju tar-rata tal-imgħax, jiġifieri l-bidliet huma konsistenti mar-rekwiżiti fil-paragrafi 5.4.6–5.4.8 tal-IFRS 9. F’dan il-kuntest, id-deżinjazzjoni tal-ħeġġ għandha tiġi emendata biss biex issir waħda jew aktar minn dawn il-bidliet:
                        
                                    (a)
                                 
                                 
                                    id-deżinjar ta’ parametru referenzjarju tar-rata tal-imgħax alternattiv (kuntrattwalment speċifikat jew mhux speċifikat b’kuntratt) bħala riskju iħħeġġjat;
                                 
                              
                                    (b)
                                 
                                 
                                    l-emenda tad-deskrizzjoni tal-entrata ħħeġġjata, inkluża d-deskrizzjoni tal-porzjon deżinjat tal-flussi tal-flus jew tal-valur ġust li jkun qed jiġi ħħeġġjat;
                                 
                              
                                    (c)
                                 
                                 
                                    l-emenda tad-deskrizzjoni ġenerali tal-istrument tal-iħħeġġjar; jew
                                 
                              
                                    (d)
                                 
                                 
                                    l-emenda tad-deskrizzjoni ta’ kif l-entità se tivvaluta l-effikaċja tal-ħeġġ.
                                 
                              
                  
                     
                        102Q
                     
                     
                        Entità għandha tapplika wkoll ir-rekwiżit fil-paragrafu 102P(c) jekk jiġu ssodisfati dawn it-tliet kundizzjonijiet:
                        
                                    (a)
                                 
                                 
                                    l-entità tagħmel bidla meħtieġa mir-riforma tal-parametru referenzjarju tar-rata tal-imgħax billi tuża approċċ ieħor għajr it-tibdil tal-bażi għad-determinazzjoni tal-flussi ta’ flus kuntrattwali tal-istrument għall-iħħeġġjar (kif deskritt fil-paragrafu 5.4.6 tal-IFRS 9);
                                 
                              
                                    (b)
                                 
                                 
                                    l-istrument oriġinali ta’ ħħeġġjar ma jiġix rtirat ir-rikonoxximent tiegħu; kif ukoll
                                 
                              
                                    (c)
                                 
                                 
                                    l-approċċ magħżul huwa ekonomikament ekwivalenti għat-tibdil tal-bażi għad-determinazzjoni tal-flussi ta’ flus kuntrattwali tal-istrument għall-iħħeġġjar oriġinali (kif deskritt fil-paragrafi 5.4.7 u 5.4.8 tal-IFRS 9).
                                 
                              
                  
                     
                        102R
                     
                     
                        Ir-rekwiżiti fil-paragrafi 102D-102I jistgħu jieqfu milli japplikaw fi żminijiet differenti. Għalhekk, meta jiġi applikat il-paragrafu 102P, entità tista’ tkun meħtieġa li temenda d-deżinjazzjoni formali tar-relazzjonijiet tal-iħħeġġjar tagħha fi żminijiet differenti, jew tista’ tkun meħtieġa li temenda d-deżinjazzjoni formali ta’ relazzjoni tal-iħħeġġjar aktar minn darba. Meta, u biss meta, tali bidla ssir lid-deżinjazzjoni tal-ħeġġ, entità għandha tapplika l-paragrafi 102V-102Z2 kif applikabbli. Entità għandha tapplika wkoll il-paragrafu 89 (għal ħeġġ fuq il-valur ġust) jew il-paragrafu 96 (għal ħeġġ tal-flussi tal-flus) biex tieħu kont ta’ kwalunkwe bidla fil-valur ġust tal-entrata ħħeġġjata jew tal-istrument għall-iħħeġġjar.
                     
                  
                     
                        102S
                     
                     
                        Entità għandha temenda relazzjoni tal-iħħeġġjar kif meħtieġ fil-paragrafu 102P sa tmiem il-perjodu ta’ rapportar li matulu tkun saret bidla meħtieġa mir-riforma tal-parametru referenzjarju tar-rata tal-imgħax lir-riskju ħeġġjat, entrata ħħeġġjata jew strument għall-iħħeġġjar. Biex jiġi evitat id-dubju, tali emenda għad-deżinjazzjoni formali ta’ relazzjoni tal-iħħeġġjar la tikkostitwixxi l-waqfien tar-relazzjoni tal-iħħeġġjar u lanqas id-deżinjazzjoni ta’ relazzjoni tal-iħħeġġjar ġdida.
                     
                  
                     
                        102T
                     
                     
                        Jekk isiru bidliet minbarra dawk il-bidliet meħtieġa mir-riforma tal-parametru referenzjarju tar-rata tal-imgħax għall-assi finanzjarju jew għall-obbligazzjoni finanzjarja deżinjata f’relazzjoni tal-iħħeġġjar (kif deskritt fil-paragrafi 5.4.6–5.4.8 tal-IFRS 9) jew għad-deżinjazzjoni tar-relazzjoni tal-iħħeġġjar (kif meħtieġ skont il-paragrafu 102P), entità għandha l-ewwel tapplika r-rekwiżiti applikabbli f’dan l-Istandard biex tiddetermina jekk dawk il-bidliet addizzjonali jirriżultawx fil-waqfien tal-kontabbiltà għall-iħħeġġjar. Jekk il-bidliet addizzjonali ma jirriżultawx fil-waqfien tal-kontabbiltà għall-iħħeġġjar, entità għandha temenda d-deżinjazzjoni formali tar-relazzjoni tal-iħħeġġjar kif speċifikat fil-paragrafu 102P.
                     
                  
                     
                        102U
                     
                     
                        Il-paragrafi 102V–102Z3 jipprovdu eċċezzjonijiet għar-rekwiżiti speċifikati f’dawn il-paragrafi biss. Entità għandha tapplika r-rekwiżiti l-oħra kollha tal-kontabbiltà għall-iħħeġġjar f’dan l-Istandard, inklużi l-kriterji ta’ kwalifika fil-paragrafu 88, għal relazzjonijiet tal-iħħeġġjar li kienu affettwati direttament mir-riforma tal-parametru referenzjarju tar-rata tal-imgħax.
                     
                  
               Kontabbiltà għal relazzjonijiet kwalifikanti ta’ ħħeġġjar
            
            
               Valutazzjoni retrospettiva tal-effettività
            
            
                     
                        102V
                     
                     
                        Għall-finijiet tal-valutazzjoni tal-effettività retrospettiva ta’ relazzjoni tal-iħħeġġjar fuq bażi kumulattiva bl-applikazzjoni tal-paragrafu 88(e) u għal dan il-għan biss, entità tista’ tagħżel li terġa’ tirrisettja għal żero l-bidliet kumulattivi fil-valur ġust tal-entrata ħħeġġjata u tal-istrument għall-iħħeġġjar meta ma jibqgħux japplikaw il-paragrafu 102G kif meħtieġ mill-paragrafu 102M. Din l-elezzjoni ssir b’mod separat għal kull relazzjoni tal-iħħeġġjar (jiġifieri fuq bażi ta’ relazzjoni tal-iħħeġġjar individwali).
                     
                  
               Ħeġġijiet tal-fluss ta’ flus
            
            
                     
                        102W
                     
                     
                        Għall-fini tal-applikazzjoni tal-paragrafu 97, fil-punt meta entità temenda d-deskrizzjoni ta’ entrata ħħeġġjata kif meħtieġ fil-paragrafu 102P(b), il-qligħ jew it-telf kumulattiv f’introjtu ieħor komprensiv għandu jitqies bħala bbażat fuq ir-rata ta’ referenza alternattiva li fuqha jiġu determinati l-flussi ta’ flus futuri ħħeġġjati.
                     
                  
                     
                        102X
                     
                     
                        Għal relazzjoni ta’ ħħeġġjar li ma tkomplietx, meta l-parametru referenzjarju tar-rata tal-imgħax li fuqu kienu bbażati l-flussi ta’ flus futuri ħħeġġjati jinbidel kif meħtieġ mir-riforma tal-parametru referenzjarju tar-rata tal-imgħax, għall-fini tal-applikazzjoni tal-paragrafu 101(c) sabiex jiġi ddeterminat jekk il-flussi tal-flus futuri ħħeġġjati humiex mistennija li jseħħu, l-ammont akkumulat f’introjtu ieħor komprensiv għal dik ir-relazzjoni tal-iħħeġġjar għandu jitqies bħala bbażat fuq ir-rata referenzjarja alternattiva li fuqha se jkunu bbażati l-flussi ta’ flus futuri ħħeġġjati.
                     
                  
               Gruppi ta’ entrati
            
            
                     
                        102Y
                     
                     
                        Meta entità tapplika l-paragrafu 102P għal gruppi ta’ entrati deżinjati bħala entrati ħħeġġjati f’valur ġust jew ħeġġ tal-flussi tal-flus, l-entità għandha talloka l-entrati ħħeġġjati lil sottogruppi fuq il-bażi tar-rata referenzjarja li tkun qed tiġi ħħeġġjata u tiddeżinja r-rata referenzjarja bħala r-riskju ħħeġġjat għal kull sottogrupp. Pereżempju, f’relazzjoni tal-iħħeġġjar li fiha grupp ta’ entrati huwa ħħeġġjat għal bidliet f’parametru referenzjarju tar-rata tal-imgħax soġġett għar-riforma tal-parametru referenzjarju tar-rata tal-imgħax, il-flussi ta’ flus ħeġġjati jew il-valur ġust ta’ xi entrati fil-grupp jistgħu jinbidlu biex issir referenza għal rata referenzjarja alternattiva qabel ma jinbidlu entrati oħra fil-grupp. F’dan l-eżempju, fl-applikazzjoni tal-paragrafu 102P, l-entità tispeċifika r-rata referenzjarja alternattiva bħala r-riskju ħħeġġjat għal dak is-sottogrupp rilevanti ta’ entrati ħħeġġjati. L-entità tkompli tiddeżinja l-parametru referenzjarju tar-rata tal-imgħax eżistenti bħala r-riskju ħħeġġjat għas-sottogrupp l-ieħor ta’ entrati ħħeġġjati sakemm il-flussi tal-flus jew il-valur ġust ta’ dawk l-entrati jkunu mibdula biex tiġi rreferenzjata r-rata referenzjarja alternattiva jew l-entrati jiskadu u jiġu sostitwiti b’entrati ħħeġġjati li jagħmlu referenza għar-rata referenzjarja alternattiva.
                     
                  
                     
                        102Z
                     
                     
                        Entità għandha tivvaluta separatament jekk kull sottogrupp jissodisfax ir-rekwiżiti fil-paragrafi 78 u 83 bħala entrata ħħeġġjata eliġibbli. Jekk xi sottogrupp jonqos milli jissodisfa r-rekwiżiti fil-paragrafi 78 u 83, l-entità għandha twaqqaf il-kontabbiltà għall-iħħeġġjar b’mod prospettiv għar-relazzjoni tal-iħħeġġjar kollha kemm hi. Entità għandha tapplika wkoll ir-rekwiżiti fil-paragrafi 89 jew 96 biex tqis l-ineffettività relatata mar-relazzjoni tal-iħħeġġjar kollha kemm hi.
                     
                  
               Id-deżinjazzjoni ta’ entrati finanzjarji bħala entrati ħħeġġjati
            
            
                     
                        102Z1
                     
                     
                        Rata referenzjarja alternattiva deżinjata bħala porzjon ta’ riskju speċifikat mhux kuntrattwalment li ma jkunx identifikabbli separatament (ara l-paragrafi 81 u AG99F) fid-data li fiha tiġi deżinjata għandha titqies li tkun tissodisfa dak ir-rekwiżit f’dik id-data, jekk, u biss jekk, l-entità tistenna b’mod raġonevoli li r-rata referenzjarja alternattiva tkun identifikabbli separatament fi żmien 24 xahar. Il-perjodu ta’ 24 xahar japplika għal kull rata referenzjarja alternattiva separatament u jibda mid-data li fiha l-entità tispeċifika r-rata referenzjarja alternattiva bħala porzjon ta’ riskju speċifikat mhux kuntrattwalment għall-ewwel darba (jiġifieri l-perjodu ta’ 24 xahar japplika fuq bażi ta’ rata b’rata).
                     
                  
                     
                        102Z2
                     
                     
                        Jekk sussegwentement entità raġonevolment tistenna li r-rata referenzjarja alternattiva ma tkunx identifikabbli separatament fi żmien 24 xahar mid-data li fiha l-entità tkun iddeżinjatha bħala porzjon ta’ riskju speċifikat mhux kuntrattwalment għall-ewwel darba, l-entità għandha tieqaf tapplika r-rekwiżit fil-paragrafu 102Z1 għal dik ir-rata referenzjarja alternattiva u twaqqaf il-kontabbiltà għall-iħħeġġjar b’mod prospettiv mid-data ta’ dik ir-rivalutazzjoni għar-relazzjonijiet tal-iħħeġġjar kollha li fihom ir-rata referenzjarja alternattiva ġiet deżinjata bħala porzjon ta’ riskju speċifikat b’mod mhux kuntrattwali.
                     
                  
                     
                        102Z3
                     
                     
                        Minbarra dawk ir-relazzjonijiet tal-iħħeġġjar speċifikati fil-paragrafu 102P, entità għandha tapplika r-rekwiżiti fil-paragrafi 102Z1 u 102Z2 għal relazzjonijiet ta’ ħħeġġjar ġodda li fihom rata referenzjarja alternattiva hija deżinjata bħala porzjon ta’ riskju speċifikat mhux kuntrattwalment (ara l-paragrafi 81 u AG99F) meta, minħabba r-riforma tal-parametru referenzjarju tar-rata tal-imgħax, dak il-porzjon tar-riskju ma jkunx identifikabbli separatament fid-data li fiha ġie deżinjat.
                     
                  DATA EFFETTIVA U TRANŻIZZJONI
            ...
            
                     
                        108H
                     
                     
                        
                           Riforma tal-Parametru Referenzjarju tar-Rata tal-Imgħax — Fażi 2, li emendat l-IFRS 9, l-IAS 39, IFRS 7, IFRS 4 u l-IFRS 16, maħruġa f’Awwissu 2020, żiedet il-paragrafi 102O–102Z3 u 108I–108K, u emendat il-paragrafu 102M. Entità għandha tapplika dawk l-emendi għall-perjodi annwali li jibdew fi jew wara l-1 ta’ Jannar 2021. Hija permessa applikazzjoni iktar bikrija. Jekk entità tapplika dawn l-emendi għal perjodu preċedenti, għandha tiddivulga dan il-fatt. Entità tapplika dawn l-emendi retrospettivament skont l-IAS 8, ħlief kif speċifikat fil-paragrafi 108I–108K.
                     
                  
                     
                        108I
                     
                     
                        Entità għandha tiddeżinja relazzjoni tal-iħħeġġjar ġdida (pereżempju, kif deskritt fil-paragrafu 102Z3) biss b’mod prospettiv (jiġifieri entità hija pprojbita milli tispeċifika relazzjoni ta’ kontabbiltà għall-iħħeġġjar ġdida f’perjodi preċedenti). Madankollu, entità għandha terġa’ ddaħħal relazzjoni ta’ ħħeġġjar li ma tkomplietx jekk, u biss jekk, dawn il-kundizzjonijiet ikunu ssodisfati:
                        
                                    (a)
                                 
                                 
                                    l-entità kienet waqqfet dik ir-relazzjoni tal-iħħeġġjar biss minħabba bidliet meħtieġa mir-riforma tal-parametru referenzjarju tar-rata tal-imgħax u l-entità ma kinitx tkun meħtieġa li ma tissoktax dik ir-relazzjoni tal-iħħeġġjar jekk dawn l-emendi kienu applikati f’dak iż-żmien; kif ukoll
                                 
                              
                                    (b)
                                 
                                 
                                    fil-bidu tal-perjodu ta’ rapportar li fih entità tapplika għall-ewwel darba dawn l-emendi (id-data tal-applikazzjoni inizjali ta’ dawn l-emendi), dik ir-relazzjoni tal-iħħeġġjar li ma tkomplietx tissodisfa l-kriterji ta’ kwalifika għall-kontabbiltà għall-iħħeġġjar (wara li jitqiesu dawn l-emendi).
                                 
                              
                  
                     
                        108J
                     
                     
                        Jekk, fl-applikazzjoni tal-paragrafu 108I, entità terġa’ ddaħħal relazzjoni ta’ ħħeġġjar li ma tkomplietx, l-entità għandha taqra r-referenzi fil-paragrafi 102Z1 u 102Z2 sad-data meta r-rata referenzjarja alternattiva hija deżinjata bħala porzjon ta’ riskju speċifikat b’mod mhux kuntrattwali għall-ewwel darba bħala li tirreferi għad-data tal-applikazzjoni inizjali ta’ dawn l-emendi (jiġifieri l-perjodu ta’ 24 xahar għal dik ir-rata referenzjarja alternattiva deżinjata bħala porzjon ta’ riskju speċifikat mhux kuntrattwalment li jibda mid-data tal-applikazzjoni inizjali ta’ dawn l-emendi).
                     
                  
                     
                        108K
                     
                     
                        Entità mhijiex meħtieġa li tiddikjara mill-ġdid perjodi preċedenti biex tirrifletti l-applikazzjoni ta’ dawn l-emendi. L-entità tista’ terġa’ tiddikjara perjodi preċedenti biss jekk dan ikun possibbli mingħajr l-użu ta’ dak li sar magħruf wara. Jekk entità ma terġax tiddikjara perjodi preċedenti, l-entità għandha tirrikonoxxi kwalunkwe differenza bejn l-ammont riportat preċedenti u l-ammont riportat fil-bidu tal-perjodu annwali tar-rapportar li jinkludi d-data tal-applikazzjoni inizjali ta’ dawk l-emendi fil-qligħ imfaddal tal-ftuħ (jew f’komponent ieħor ta’ ekwità, kif ikun xieraq) tal-perjodu annwali ta’ rapportar li jinkludi d-data tal-applikazzjoni inizjali ta’ dawn l-emendi.
                     
                  
               Emendi għall-IFRS 7 Strumenti Finanzjarji: Divulgazzjonijiet
               
            
            Jiżdiedu l-paragrafi 24I-24J u 44GG–44HH u tiżdied subintestatura qabel il-paragrafu 24I.
            
               Divulgazzjonijiet oħra
            
            ...
            
               Divulgazzjonijiet addizzjonali relatati mar-riforma tal-parametru referenzjarju tar-rata tal-imgħax
            
            
                     
                        24I
                     
                     
                        Sabiex l-utenti tar-rapporti finanzjarji jkunu jistgħu jifhmu l-effett tar-riforma tal-parametru referenzjarju tar-rata tal-imgħax fuq l-istrumenti finanzjarji u l-istrateġija tal-ġestjoni tar-riskju ta’ entità, entità għandha tiddivulga informazzjoni dwar:
                        
                                    (a)
                                 
                                 
                                    in-natura u l-firxa tar-riskji li għalihom hija esposta l-entità li jirriżultaw minn strumenti finanzjarji soġġetti għal riforma tal-parametru referenzjarju tar-rata tal-imgħax, u kif l-entità timmaniġġja dawn ir-riskji; kif ukoll
                                 
                              
                                    (b)
                                 
                                 
                                    il-progress tal-entità fit-tlestija tat-tranżizzjoni għal rati referenzjarji alternattivi, u kif l-entità qed timmaniġġja t-tranżizzjoni.
                                 
                              
                  
                     
                        24J
                     
                     
                        Biex jinkisbu l-objettivi tal-paragrafu 24I, entità għandha tiddivulga:
                        
                                    (a)
                                 
                                 
                                    kif l-entità qed timmaniġġja t-tranżizzjoni għal rati referenzjarji alternattivi, il-progress tagħha fid-data tar-rapportar u r-riskji li hija esposta għalihom li jirriżultaw minn strumenti finanzjarji minħabba t-tranżizzjoni;
                                 
                              
                                    (b)
                                 
                                 
                                    diżaggregata mill-parametru referenzjarju sinifikanti tar-rata tal-imgħax soġġett għal riforma tal-parametru referenzjarju tar-rata tal-imgħax, informazzjoni kwantitattiva dwar strumenti finanzjarji li għadhom iridu jgħaddu għal rata referenzjarja alternattiva bħal fi tmiem il-perjodu ta’ rapportar, li turi b’mod separat:
                                    
                                                (i)
                                             
                                             
                                                assi finanzjarji mhux derivattivi;
                                             
                                          
                                                (ii)
                                             
                                             
                                                obbligazzjonijiet finanzjarji mhux derivattivi; kif ukoll
                                             
                                          
                                                (iii)
                                             
                                             
                                                derivattivi; kif ukoll
                                             
                                          
                              
                                    (c)
                                 
                                 
                                    jekk ir-riskji identifikati fil-paragrafu 24J(a) irriżultawx f’bidliet fl-istrateġija tal-ġestjoni tar-riskju tal-entità (ara l-paragrafu 22A), deskrizzjoni ta’ dawn il-bidliet.
                                 
                              ...
                     
                  DATA EFFETTIVA U TRANŻIZZJONI
            ...
            
                     
                        44GG
                     
                     
                        
                           Riforma tal-Parametru Referenzjarju tar-Rata tal-Imgħax — Fażi 2, li emendat l-IFRS 9, l-IAS 39, IFRS 7, IFRS 4 u l-IFRS 16, maħruġa f’Awwissu 2020, żiedet il-paragrafi 24I–24J u 44HH. Entità għandha tapplika dawn l-emendi meta tapplika l-emendi għall-IFRS 9, IAS 39, IFRS 4 jew l-IAS 16.
                     
                  
                     
                        44HH
                     
                     
                        Fil-perjodu ta’ rapportar fejn entità tapplika għall-ewwel darba r-Riforma tal-Parametru Referenzjarju tar-Rata tal-Imgħax — Fażi 2, entità mhijiex meħtieġa tiżvela l-informazzjoni li altrimenti tkun meħtieġa mill-paragrafu 28 (f) tal-IAS 8.
                     
                  
               Emendi għall-IFRS 4 Kuntratti tal-Assigurazzjoni
               
            
            Jiżdiedu l-paragrafi 20R-20S u l-paragrafi 50–51. Tiżdied intestatura qabel il-paragrafu 20R.
            RIKONOXXIMENT U KEJL
            ...
            
               Bidliet fil-bażi għad-determinazzjoni ta’ flussi ta’ flus kuntrattwali bħala riżultat ta’ riforma tal-parametru referenzjarju tar-rata tal-imgħax
            
            
                     
                        20R
                     
                     
                        Assiguratur li japplika l-eżenzjoni temporanja mill-IFRS 9 għandu japplika r-rekwiżiti fil-paragrafi 5.4.6–5.4.9 tal-IFRS 9 għal assi finanzjarju jew obbligazzjoni finanzjarja jekk, u biss jekk, il-bażi għad-determinazzjoni ta’ flussi ta’ flus kuntrattwali ta’ dak l-assi finanzjarju jew bidliet ta’ obbligazzjoni finanzjarja bħala riżultat ta’ riforma tal-parametru referenzjarju tar-rata tal-imgħax. Għal dan il-għan, it-terminu “riforma tal-parametru referenzjarju tar-rata tal-imgħax” jirreferi għal riforma fis-suq kollu ta’ parametru referenzjarju tar-rata tal-imgħax kif deskritt fil-paragrafu 102B tal-IAS 39.
                     
                  
                     
                        20S
                     
                     
                        Għall-applikazzjoni tal-paragrafi 5.4.6–5.4.9 tal-emendi għall-IFRS 9, ir-referenzi għall-paragrafu B5.4.5 tal-IFRS 9 għandhom jinqraw bħala li jirreferu għall-paragrafu AG7 tal-IAS 39. Ir-referenzi għall-paragrafi 5.4.3 u 5.4.6 tal-IFRS 9 għandhom jinqraw bħala li jirreferu għall-paragrafu AG8 tal-IAS 39.
                        ...
                     
                  DATA EFFETTIVA U TRANŻIZZJONI
            ...
            
                     
                        50
                     
                     
                        
                           Riforma tal-Parametru Referenzjarju tar-Rata tal-Imgħax — Fażi 2, li emendat l-IFRS 9, l-IAS 39, l-IFRS 7, l-IFRS 4 u l-IFRS 16, maħruġa f’Awwissu 2020, żiedet il-paragrafi 20R–20S u l-paragrafu 51. Entità għandha tapplika dawk l-emendi għall-perjodi annwali li jibdew fi jew wara l-1 ta’ Jannar 2021. Hija permessa applikazzjoni iktar bikrija. Jekk entità tapplika dawn l-emendi għal perjodu preċedenti, għandha tiddivulga dan il-fatt. Entità tapplika dawn l-emendi retrospettivament skont l-IAS 8, ħlief kif speċifikat fil-paragrafu 51.
                     
                  
                     
                        51
                     
                     
                        Entità mhijiex meħtieġa li tiddikjara mill-ġdid perjodi preċedenti biex tirrifletti l-applikazzjoni ta’ dawn l-emendi. L-entità tista’ terġa’ tiddikjara perjodi preċedenti biss jekk dan ikun possibbli mingħajr l-użu ta’ dak li sar magħruf wara. Jekk entità ma terġax tiddikjara perjodi preċedenti, l-entità għandha tirrikonoxxi kwalunkwe differenza bejn l-ammont riportat preċedenti u l-ammont riportat fil-bidu tal-perjodu annwali tar-rapportar li jinkludi d-data tal-applikazzjoni inizjali ta’ dawk l-emendi fil-qligħ imfaddal tal-ftuħ (jew f’komponent ieħor ta’ ekwità, kif ikun xieraq) tal-perjodu annwali ta’ rapportar li jinkludi d-data tal-applikazzjoni inizjali ta’ dawn l-emendi.
                     
                  
               Emendi għall-IFRS 16 Kuntratti ta’ Kiri
               
            
            Jiżdiedu l-paragrafi 104–106 u l-paragrafi C1B u C20C-C20D. Tiżdied intestatura qabel il-paragrafu 104 u tiżdied subintestatura qabel il-paragrafu C20C.
            EĊĊEZZJONI TEMPORANJA LI TIRRIŻULTA MIR-RIFORMA TAL-PARAMETRU REFERENZJARJU TAR-RATA TAL-IMGĦAX
            
                     
                        104
                     
                     
                        Il-kerrej għandu japplika l-paragrafi 105–106 għall-modifiki kollha tal-kera li jbiddlu l-bażi għad-determinazzjoni ta’ pagamenti ta’ kirjiet futuri bħala riżultat tar-riforma tal-parametru referenzjarju tar-rata tal-imgħax (ara l-paragrafi 5.4.6 u 5.4.8 tal-IFRS 9). Dawn il-paragrafi japplikaw biss għal tali modifikazzjonijiet ta’ kiri. Għal dan il-għan, it-terminu “riforma tal-parametru referenzjarju tar-rata tal-imgħax” jirreferi għal riforma fis-suq kollu tal-parametru referenzjarju tar-rata tal-imgħax kif deskritt fil-paragrafu 6.8.2 tal-IFRS 9.
                     
                  
                     
                        105
                     
                     
                        Bħala espedjent prattiku, il-kerrej japplika l-paragrafu 42 biex jagħti kont ta’ modifika ta’ kera meħtieġa mir-riforma tal-parametru referenzjarju tar-rata tal-imgħax. Dan l-espedjent prattiku japplika biss għal dawn il-modifiki. Għal dan il-għan, hija meħtieġa modifika fil-kirja mir-riforma tal-parametru referenzjarju tar-rata tal-imgħax jekk, u biss jekk, iż-żewġ kundizzjonijiet jiġu ssodisfati:
                        
                                    (a)
                                 
                                 
                                    il-modifika hija meħtieġa bħala konsegwenza diretta tar-riforma tal-parametru referenzjarju tar-rata tal-imgħax; kif ukoll
                                 
                              
                                    (b)
                                 
                                 
                                    il-bażi l-ġdida għad-determinazzjoni tal-pagamenti tal-kera hija ekonomikament ekwivalenti għall-bażi preċedenti (jiġifieri l-bażi immedjatament qabel il-modifika).
                                 
                              
                  
                     
                        106
                     
                     
                        Madankollu, jekk isiru modifiki fil-kera flimkien ma’ dawk il-modifiki tal-kera meħtieġa mir-riforma tal-parametru referenzjarju tar-rata tal-imgħax, il-kerrej japplika r-rekwiżiti applikabbli f’dan l-Istandard biex jagħti kont tal-modifiki kollha li saru fl-istess ħin, inklużi dawk meħtieġa mir-riforma tal-parametru referenzjarju tar-rata tal-imgħax.
                        ...
                     
                  DATA EFFETTIVA
            ...
            
                     
                        C1B
                     
                     
                        
                           Riforma tal-Parametru Referenzjarju tar-Rata tal-Imgħax — Fażi 2, li emendat l-IFRS 9, l-IAS 39l- IFRS 7, l-IFRS 4 u l-IFRS 16, maħruġa f’Awwissu 2020, żiedet il-paragrafi 104-106 u C20C–C20D. Entità għandha tapplika dawn l-emendi għall-perjodi ta’ rappurtar annwali li jibdew fl-1 ta’ Jannar 2021, jew wara. Hija permessa applikazzjoni iktar bikrija. Jekk entità tapplika dawn l-emendi għal perjodu preċedenti, għandha tiddivulga dan il-fatt.
                     
                  TRANŻIZZJONI
            ...
            
               Riforma tal-Parametru Referenzjarju tar-Rata tal-Imgħax — Fażi 2
            
            
                     
                        C20C
                     
                     
                        Entità tapplika dawn l-emendi retrospettivament skont l-IAS 8, ħlief kif speċifikat fil-paragrafu C20D.
                     
                  
                     
                        C20D
                     
                     
                        Entità mhijiex meħtieġa li tiddikjara mill-ġdid perjodi preċedenti biex tirrifletti l-applikazzjoni ta’ dawn l-emendi. L-entità tista’ terġa’ tiddikjara perjodi preċedenti biss jekk dan ikun possibbli mingħajr l-użu ta’ dak li sar magħruf wara. Jekk entità ma terġax tiddikjara perjodi preċedenti, l-entità għandha tirrikonoxxi kwalunkwe differenza bejn l-ammont riportat preċedenti u l-ammont riportat fil-bidu tal-perjodu annwali tar-rapportar li jinkludi d-data tal-applikazzjoni inizjali ta’ dawk l-emendi fil-qligħ imfaddal tal-ftuħ (jew f’komponent ieħor ta’ ekwità, kif ikun xieraq) tal-perjodu annwali ta’ rapportar li jinkludi d-data tal-applikazzjoni inizjali ta’ dawn l-emendi.